b'\n_START_ARTICLE_\nArmonika\n_START_PARAGRAPH_\nArmonika\xc2\xa0\xe2\x80\x93 dumplinis lie\xc5\xbeuv\xc4\x97linis aerofoninis muzikos instrumentas. 1822\xc2\xa0m. sukurta Berlyne F. Bu\xc5\xa1mano. Lietuvoje paplito XIX a. viduryje. 1853\xc2\xa0m. armonik\xc4\x85 mini Antanas Baranauskas, kuria pats ir mok\xc4\x97si groti. XX a. pr. prad\xc4\x97tos gaminti lietuvi\xc5\xa1kos armonikos. Labiausiai paplitusios dviej\xc5\xb3 eili\xc5\xb3 Vienos, dar vadinamos konstantinka (diatonin\xc4\x97, b\xc5\xabna 1-3 eili\xc5\xb3, turi paruo\xc5\xa1tus ma\xc5\xbeoro ir minoro akordus) ir trij\xc5\xb3 eili\xc5\xb3 Peterburgo armonika (diatonin\xc4\x97, b\xc5\xabna 2-4 eili\xc5\xb3). I\xc5\xa1tempiant ir suglaud\xc5\xbeiant abiej\xc5\xb3 \xc5\xa1i\xc5\xb3 tip\xc5\xb3 armonik\xc5\xb3 dumples, gars\xc5\xb3 auk\xc5\xa1tis kinta. Grie\xc5\xbeiama solo, kaimo kapelose, ansambliuose.'